Folkets Røst (illegal avis)

Folkets Røst var en av de illegale avisene som ble utgitt under den tyske okkupasjonen av Norge i andre verdenskrig.

Beslutningen om å utgi avisen ble tatt på et møte i Oslo i september 1941, og første nummer forelå i oktober. Bak avisen sto sentrale folk i Norges Kommunistiske parti, - Christian Hilt, Erling Heiestad, Lars Nordbø og Adelstein Haugen.Side 63. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 Hilt var avisens redaktør.

Folkets Røst var en enkel, stensilert trykksak. Et av numrene som er bevart er på seks sider.Om Folkets Røst på Digitalt, Universitetsbiblioteket i Bergen Den kom kun kort tid, fram til NKP begynte å utgi Friheten. Enkelte oppfatter Friheten som en ren fortsettelse av Folkets Røst.Side 172. Hans Luihn: De illegale avisene, Universitetsforlaget (1960)

Referanser

Eksterne lenker
 Om Folkets Røst på Digitalt, Universitetsbiblioteket i Bergen

Kategori:Illegale aviser
Kategori:Aviser etablert i 1941
Kategori:Aviser nedlagt i 1941